Avûkatanê Ocalanî Newroz Ûysale, Faîk Ozgur Erol, Cengîz Yureklî û Mazlûm Dînçî seba ke siba muwekîlê xo dir pêvînayîş bikerê, muracatê Serdozgerîya Komare ya Bûrsa kerd.
Avûkatan Rêzan Sarica û Newroz Ûysale 2 û 22’ê Gulane û 12 û 18’ê Hezîrane  û 7’ê Tebaxe de Ocalanî dir pêvînayîş viraştbi.
Ocalanî pêvînayîşê xo yê 7’ê Tebaxe de vatbi: ‘’Ez hewl dana ke semedê Kurdan ca abikerê. Bêrên ma meseleya Kurdî çareser bikerê. Ez vana ke ez hewteyêk de îxtîmalê rewşa pêkewtişî werte ra wedarnena. Ez çareser kena. Bawerîya mi mi ra esta. Ez semedê çareserîye amade ya. La ganî dewlete û aqilê dewlete zî çîyo ke hewce keno bikero’’.
